Kasakhstans herrelandslag i fotball

Kasakhstans herrelandslag i fotball representerer Kasakhstans herrelandslag i internasjonal fotball. Som tidligere Sovjetstat, debuterte de først i 1992. Frem til 2004 spilte de VM-kvalifisering som en del av Asia, men har nå blitt medlemmer i UEFA. I 2006 begynte de sin første EM-kvalifisering.

 Historie 
Kasakhstan spilte sin første kamp i juli 1992, og vant 1–0 over . Det første tapet kom først i april 1994, i deres sjette landskamp, men laget kunne ikke delta i offisielle turneringer før i juni 1996, da de spilte kvalifisering til Asiamesterskapet 1996. Kasakhstan vant 1–0 i den første kvalifiseringskampen mot , men tapte de neste tre kampene, og røk ut.

I 1997 begynte Kasakhstan på kvalifiseringen til VM 1998. I innledende gruppespill måtte Kasakhstan spille mot , som bare var ett poeng fra å kvalifisere seg til VM 1994. Kasakhstan vant både hjemme- og bortekampene og sikret seg plass i neste runde. Der ble laget sist i sin gruppe, med en seier over . Laget var ubeseiret på hjemmebane, men tapte alle sine fire bortekamper med en samlet målforskjell på 1–16.

I desember 1998 spilte Kasakhstan i Asialekene og ble slått ut av gruppespillet på målforskjell, etter å ha tapt 0–3 mot  i siste kamp, mens vertsnasjonen Thailand gikk videre.

Kasakhstan kom igjen opp mot Qatar i kvalifiseringen til Asia-mesterskapet 2000. Ett 1–3-tap i Qatar sendte Kasakhstan ut, tross seire over Jordan, Palestina og Pakistan. Kasakhstan var da blitt medlem av det vestasiatiske fotballforbundet, og spilte i Vest-Asia-mesterskapet i Jordan to måneder senere, hvor laget ble slått ut av Iran og Syria i gruppespillet.

Kvalifiseringen til VM 2002 ble avgjort på målforskjell. Kasakhstan trakk Irak, Nepal og Macao i sin gruppe, og spilte uavgjort i den første kampen mot Irak, mens begge to slo Nepal og Macao. Med en kamp igjen ledet Irak med tre mål, og tross Oleg Litvinenkos ledermål utliknet Irak med tre minutter igjen av første omgang og slo Kasakhstan ut på målforskjell.

I juni 2001 meldte Kasakhstans fotballunion seg ut av AFC, og de ble tatt opp i UEFA i april 2002,Congress: Kazakhstan joins UEFA, uefa.com (engelsk) og måtte igjen vente flere år på kvalifiseringskamper. Kasakhstan spilte en rekke vennskapskamper mot europeiske lag, men klarte ikke å vinne en eneste, og tapte blant annet to ganger mot Færøyene. Laget deltok ikke i EM-kvalifiseringen 2004, og debuterte med 1–2 mot  i kvalifiseringen til VM 2006. De tok i alt ett poeng, en uavgjort kamp i , og tapte de øvrige 11 kampene, blant annet med 0–6 hjemme mot . Kasakhstan klarte ikke en gang å score mål på hjemmebane.

I desember 2005 ansatte Kasakhstan nederlenderen Arno Pijpers som ny landslagstrener,Arno Pijpers bondscoach Kazachstan, fc-utrecht.nl (nederlandsk) og Pijpers har hjulpet det kasakhstanske landslaget på rett kjøl. De vant sin første kamp på fem år i juli 2006, med 4–1 over  i en vennskapskamp, og tok også poeng fra  og  på bortebane i kvalifiseringen til EM 2008. Disse resultatene ble imidlertid fulgt opp av tre strake tap mot topplagene i gruppa, og Kasakhstan tapte også for  under vennskapsturneringen King's Cup i Thailand i desember.

2007-sesongen ga videre framgang. Tidlig i mars arrangerte de en vennskapsturnering i Tsjimkent som de vant etter to seire og en uavgjort, og to uker senere scoret de sitt første mål på hjemmebane i en UEFA-kvalifiseringskamp. Det holdt til 2–1-seier over , deres første seier i en kvalifiseringskamp i Europa. Kasakhstan klarte også uavgjort mot Aserbajdsjan og Belgia, vant 1–0 i Jerevan mot , og scoret i tolv landskamper på rad fra mars til november. I den siste kampen i 2007 ble det tap mot Serbia, men Kasakhstan tok en sjetteplass av åtte lag i gruppa med to seire og fire uavgjort fra 14 kamper, og avanserte til femte av seks seedingsnivåer i trekningen til VM 2010.

Året etter ble imidlertid ikke fullt så vellykket. Blant annet tapte Kasakhstan 0–6 mot  på Lokomotiv stadion i Moskva,Russia dismantles Kazakhstan 6-0 in a warm-up for Euro 2008, cbssports.com (engelsk), hentet 9. februar 2009, og den første seieren kom ikke før i august, i VM-kvalifisering mot , et lag som ikke hadde vunnet en landskamp på fire år. Etter tap for Kroatia og Ukraina bestemte det kasakhstanske fotballforbundet seg for å finne en ny landslagstrener,Отправлен в отставку тренерский штаб национальной сборной Казахстана. , kff.kz (kasakhisk), hentet 9. februar 2009 og Pijpers' assistent Bernd Storck tok over og ledet laget i et 1–5-tap mot England.

 Referanser 

 Eksterne lenker 
 Landskamper spilt av Kasakhstan

Kategori:Herrelandslag i fotball
Kategori:Fotball i Kasakhstan
Kategori:Kasakhstanske landslag